【戰況R1】航哥又靠前呂廐馬建功！
2024年05月01日 19:04
東網電視
更多新聞短片
呂健威近期唔少馬過檔葉廐，而且仲要係贏得嘅馬，之前已經有「蟲草之凰」轉倉後添勝仗，到今日頭場五班谷1200米，「謙謙君子」都一樣係樣同Case，此馬上次轉航哥度初出已入Q，今晚再出排2檔，早段跟好位Box Seat，直路竄上鬥一輪後，壓倒放頭馬「勁無敵」取下今季第2捷，跑第3、4名則為全程走三疊的「月球」及巴度早段留包尾的「智勝攻略」。
航哥賽後表示「謙謙君子」來投後好健康，此駒來投約兩星期輕咗20-30磅，可能訓練方式唔同，「謙謙君子」可能都受自己訓練方式，之前話隻馬唔係好肯落水，但加盟自己馬房後俾佢係咁游水，同埋做多咗行機嘅工夫，其實上場已經跑得好，今場有2檔之助終可補中。航哥話，睇返「謙謙君子」過往賽績，隻馬都係要有好檔幫手，回升四班負輕磅排好檔仍有機會，性能上不單只1000米，1200米都可應付。
葉楚航贏到第19W，不過由於呢場係五班頭馬唔計算，代表航哥仲要努力贏多一場非五班W而努力。
第1場賽果：4-3-9-2
二重彩賽果：4-3(最後賠率31)